**LIIKLUSREGISTRI ANDMETELE JUURDEPÄÄSU LEPING** **nr 3.2-5/25/1256-1**

**Transpordiamet**, registrikoodiga 70001490, asukohaga Valge 4/1, 11413 Tallinn, mida esindab liiklusteenistuse sõidukite registriosakonna teenusehaldur sõidukite registriosakonna juhataja ülesannetes Martin Tubalkain (edaspidi **„valdaja“**)

ja

**mittetulundusühing Eesti Liikluskindlustuse Fond**, registrikoodiga 80206477, asukohaga Mustamäe tee 46, 10621, (edaspidi **„kasutaja“**), mida esindab juhatuse liige Hillar Lõhmussaar, edaspidi eraldi „**pool“** või koos „**pooled“**,

võttes muu hulgas aluseks:

* liikluskindlustuse seaduse (edaspidi **LKindlS**), eelkõige selle § 75 lõike 1;
* liiklusseaduse (edaspidi LS), eelkõige selle § 184 lõiked 5 ja 6;
* kindlustustegevuse seaduse (edaspidi KindlS), eelkõige § 218, 219;
* Vabariigi Valitsuse 16.06.2011 määruse nr 75 „Liiklusregistri pidamise põhimäärus“;
* Vabariigi Valitsuse 23.09.2016 määruse nr 105 „Infosüsteemide andmevahetuskiht“;
* majandus- ja kommunikatsiooniministri 21.06.2011 määruse nr 46 „Liiklusregistri elektroonsetele andmetele juurdepääsu kord“;
* isikuandmete kaitse seaduse (edaspidi **IKS**);
* Euroopa Parlamendi ja nõukogu määruse (EL) 2016/679 „Isikuandmete kaitse üldmäärus“ (edaspidi **IKÜM**).

sõlmisid liiklusregistri andmetele juurdepääsu lepingu (edaspidi **leping**) alljärgnevatel tingimustel:

1. **LEPINGU ESE**
   1. Lepingu esemeks on:
      1. LKindlS § 75 lõikes 1 ja LS § 184 lõikes 5 sätestatud valdaja kohustuse täitmiseks liiklusregistri sõidukite andmebaasis ja juhilubade ning muude juhtimisõigust tõendavate dokumentide andmebaasis (andmebaasid) olevate andmete edastamine liikluskindlustuse registrisse infosüsteemide andmevahetuskihi (X-tee) kaudu ja sellega seotud tingimuste kokkuleppimine.
      2. kasutaja liikmetest sõidukikindlustuse kindlustusandjatele LS § 184 lg 6 alusel antud andmetele juurdepääsuõiguse teostamine läbi kasutaja infosüsteemi ja sellega seotud tingimuste kokkuleppimine (edaspidi koos ja eraldi **teenus**).
   2. Kasutajal on õigus:
      1. töödelda punktis 1.1.1 nimetatud teenuse raames liikluskindlustuse registrisse edastatud andmeid üksnes LKindlS, liikluskindlustuse registri põhimääruses ja põhikirjas ning käesolevas lepingus sätestatud ülesannete täitmiseks ning eesmärgil, mis ei lähe vastuollu LKindlS §-s 72 sätestatuga;
      2. punktis 1.1.2. nimetatud teenuse osas LS-s § 184 lg 6 nimetatud andmetöötuseesmärgil, mis ei lähe vastuollu LS-s ja selle alusel kehtestatud õigusaktides ega muudes õigusaktides, sealhulgas IKS-s ja IKÜM-s, sätestatuga.
   3. Kasutaja kinnitab, et ta on põhjalikult tutvunud lepingu ja selle lisade ning kõigi lepingus viidatud õigusaktide, valdaja teenuse kirjelduste ja juhendite ning muude dokumentidega, ja neist aru saanud.
   4. Kasutaja kinnitab lepingu allkirjastamisega, et tal on õigus teenuse kasutamiseks ja et andmeid töödeldakse üksnes lepingus märgitud eesmärgil, määratletud ja õiguspäraste eesmärkide saavutamiseks ning kooskõlas õigusaktidega.
2. **POOLTE KOHUSTUSED**
   1. **Valdaja kohustub:**
      1. tagama lepingu lisas 1 toodud andmete edastamise kasutajale, kusjuures valdaja ei võta endale kohustust teenuse töös esineva rikke või tõrke (edaspidi intsident) lahendamiseks kindlaksmääratud aja jooksul;
      2. lahendama intsidente mõistliku aja jooksul;
      3. vajadusel andma selgitusi kasutajale lepingu eseme kohta.
   2. **Kasutaja kohustub:**
      1. töötlema punktis 1.1.1 nimetatud teenuse raames liikluskindlustuse registrisse edastatud andmeid üksnes LKindlS, liikluskindlustuse registri põhimääruses, kasutaja põhikirjas ja käesolevas lepingus sätestatu kohaselt ning eesmärgil, mis ei lähe vastuollu LKindlS §-s 72 sätestatuga;
      2. punktis 1.1.2. nimetatud teenuse raames töötlema andmeid LS-s§ 184 lg 6 nimetatud andmetöötuseesmärgil ja käesolevas lepingus sätestatu kohaselt, mis ei lähe vastuollu LS-s ja selle alusel kehtestatud õigusaktides ega muudes õigusaktides, sealhulgas IKS-s ja IKÜM-s, sätestatuga.
      3. töötlema andmeid üksnes ulatuses, mis on vajalikud lepingus, liikluskindlustuse seaduses ja põhikirjas sätestatud ülesannete täitmiseks ning eesmärgil, mis ei lähe vastuollu LKindlS või LS-s ja selle alusel kehtestatud õigusaktides ega muudes õigusaktides, sealhulgas IKS-s ja IKÜM-s, sätestatuga;
      4. andmeid mitte edastama ega muul viisil üle andma kolmandatele isikutele, sealhulgas mitte sõlmima lepinguid kolmandate isikutega andmete töötlemiseks, välja arvatud seaduses sätestatud juhtudel ja lepingu punktis 1.1.2. nimetatud andmete osas kooskõlas käesoleva lepingu ja LS § 184 lg 6;
      5. tagama organisatsiooniliste, füüsiliste ja infotehnoloogiliste turvameetmetega teenuse õiguspärase kasutamise;
      6. teavitama valdajat viivitamatult intsidendist e-posti aadressile itabi@transpordiamet.ee;
      7. teatama valdajale viivitamatult andmete kolmandatele isikutele või avalikkusele teatavaks saamisest, infotehnoloogia vargusest ja muudest asjaoludest, mis võivad kaasa tuua andmete kasutamise selleks õigust mitteomavate isikute poolt.
3. **LEPINGU DOKUMENDID** 
   1. Lepingu dokumendid koosnevad lepingust ja lepingu lisadest.
   2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest ja standarditest ning vajadusel muudest vastava valdkonna tehnilistest dokumentidest.
4. **JÄRELEVALVE JA VASTUTUS**
   1. Valdajal on igal ajal õigus kontrollida andmete töötlemise seaduslikkust ja lepingu tingimustele vastavust kasutaja poolt. Selleks esitab valdaja kasutajale vähemalt kirjalikku taasesitamist võimaldavas vormis järelepärimise, millele kasutaja peab sisuliselt vastama kümne (10) tööpäeva jooksul, esitades valdaja nõudmisel vajadusel fotod või muud asjakohased tõendid.
   2. Kasutaja on teadlik, et endale lepinguga võetud kohustuste, samuti andmete, sealhulgas võimalike seadusest tulenevate isikuandmete töötlemise nõuete rikkumise, mittetäitmise või mittekohase täitmise korral on ta kohustatud kolmandatele isikutele või valdajale hüvitama oma tegevuse või tegevusetusega tekitatud kahju täies ulatuses. Kui kasutaja rikub seadusest või lepingust tulenevaid andmete töötlemise nõudeid, vastutab ta rikkumise eest lepingu ja õigusaktidega, sealhulgas IKS ja IKÜM sätestatud korras.
   3. Pooled on kokku leppinud, et kasutaja kohustub oma kulul esindama valdajat lepinguga seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud, kui vaidluse põhjustas kasutaja tegevus või tegevusetus.
5. **POOLTEVAHELISED TEATED**
   1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi, või lepingus sätestatud juhtudel.
   2. Teade loetakse teise poole poolt kätte saaduks:
      1. teate edastamisele järgneval tööpäeval, kui teade on edastatud teisele poolele e-posti teel;
      2. alates postitamise päevast kolme (3) tööpäeva jooksul, kui teade on saadetud postiasutuse poolt tähitud kirjaga teise poole poolt näidatud aadressil.
   3. Informatsioonilist teadet võib edastada telefoni teel.
6. **MUUD TINGIMUSED**
   1. Leping on sõlmitud elektroonilises vormis. Leping allkirjastatakse poolte poolt digitaalselt.
   2. Pooltevaheline asjaajamiskeel on eesti keel.
   3. Kõigis küsimustes, mis ei ole reguleeritud lepinguga, juhinduvad pooled Eesti Vabariigi õigusaktidest.
   4. Poolte esindajad kinnitavad, et neil on kõik õigused ja volitused sõlmida leping esindatava nimel ning nad ei tea ühtegi takistust lepinguga võetud ja selles sätestatud kohustuste täitmiseks.
   5. Pooled kohustuvad rakendama kõiki kohaseid meetmeid, et lahendada Lepingust tulenevad vaidlusküsimused läbirääkimiste teel, mitte kahjustades seejuures Poolte Lepingust ja seadusest tulenevaid õigusi ega huve.
7. **KONFIDENTSIAALSUS**
   1. Lepingu sisu on avalik teave.
   2. Lepingu täitmisega seonduvad asjaolud, sealhulgas andmed on juurdepääsupiiranguga teave ja seda ei ole pooltel õigust avaldada kolmandatele isikutele ilma teise poole kirjaliku nõusolekuta.
   3. Pooled ei avalda teavet, mis on ühe poole poolt tunnistatud konfidentsiaalseks, lepinguvälistele isikutele. Kumbki pool ei kasuta konfidentsiaalset teavet muul põhjusel kui lepingust tuleneva kohustuse täitmiseks, välja arvatud juhul, kui pooled on kirjalikult kokku leppinud teisiti või avalikustamise nõue tuleneb õigusaktist või kohtu antud korraldusest.
   4. Juhul, kui pool peab teatud lepingu alusel vahetatavat teavet konfidentsiaalseks, peab ta sellest teist poolt kirjalikult teavitama.
   5. Punktis 7.3 nimetatud konfidentsiaalsuskohustus kehtib ka pärast lepingu lõppemist kümne (10) aasta jooksul, välja arvatud juhul, kui pool nõustub vabastama teise poole tema konfidentsiaalsuskohustusest varem.
8. **LEPINGU MUUTMINE JA VÕIMALIKE VAIDLUSTE LAHENDAMINE**
   1. Lepingut võib muuta poolte kokkuleppel. Lepingu muudatused, mis ei ole vormistatud lepinguga samas vormis, on tühised, kui lepingust ei tulene teisiti. Lepingu muudatused tuleb vormistada lepingu lisana. Lepingu muudatused jõustuvad pärast poolte poolt allkirjastamist või muul lepingus sätestatud juhul.
   2. Valdaja võib lepingut muuta ühepoolselt juhul, kui see on vajalik tulenevalt õigusakti sätte muutumisest või kui on vajalik teenuse muutmine. Lepingu ühepoolsest muutmisest kohustub valdaja kasutajat ette teavitama vähemalt kolmkümmend (30) päeva. Juhul, kui kasutaja lepingu muutmisega ei nõustu, võib ta nimetatud teate saamisest arvates kolmekümne (30) päeva jooksul lepingu korraliselt üles öelda. Kui kasutaja valdaja poolt esitatud lepingu ühepoolse muutmise teatele ei vasta, loetakse ta lepingu muutmisega nõustunuks. Sellisel juhul jõustub muudatus kolmekümne (30) päeva pärast valdaja poolt kasutajale käesolevas punktis nimetatud teate saatmist.
   3. Pooled kohustuvad rakendama kõiki kohaseid meetmeid, et lahendada lepingust tulenevad vaidlusküsimused läbirääkimiste teel, mitte kahjustades seejuures poolte lepingust ja seadusest tulenevaid õigusi ega huve. Kui kokkulepet nimetatud viisil ei saavutata, lahendatakse kõik lepingust tulenevad vaidlused Eesti Vabariigi õigusaktide kohaselt.
9. **LEPINGU KEHTIVUS**
   1. Leping jõustub selle allkirjastamisel poolte poolt.
   2. Leping on sõlmitud tähtajaga üks (1) aasta. Nimetatud tähtaeg hakkab kulgema lepingu jõustumisest.
   3. Juhul, kui vähemalt kolmkümmend (30) päeva enne lepingu punktis 9.2. nimetatud tähtaja saabumist ei esita üks pool avaldust lepingu lõpetamise kohta, pikeneb leping automaatselt üheks (1) aastaks. Pikenemiste arv ei ole piiratud.
   4. Poolel on õigus leping erakorraliselt sellest etteteatamata üles öelda mõjuval põhjusel, eelkõige juhul, kui teine pool rikub oluliselt lepingut. Oluliseks lepingu rikkumiseks loetakse muu hulgas, kuid mitte ainult lepingu tingimuse korduv rikkumine, samuti kasutaja poolt lepingu punktides 2.2. ja 4.1. nimetatud kohustuse rikkumine (sh ühekordne andmete töötlemise nõuete rikkumine).
   5. Pooltel on õigus leping igal ajal korraliselt üles öelda, teatades sellest teisele poolele vähemalt kolmkümmend (30) päeva ette.
   6. Kui mõni lepingu punkt osutub tulevikus täielikult või osaliselt kehtetuks või mittetäidetavaks, jääb leping muus osas kehtivaks.
   7. Lepingu kohta käivate õigusaktide muutumisel muudetakse sellest tuleneva vajaduse korral ka lepingut ja selle lisasid.
   8. Lepingust tulenevad kasutaja kohustused on kehtivad täies ulatuses iga kasutaja ametniku, töötaja või muu isiku suhtes, kelle eest kasutaja vastutab, samuti kasutaja iga õigusjärglase suhtes, ning kõik lepingust tulenevad valdaja kohustused on kehtivad täies ulatuses iga valdaja õigusjärglase suhtes. Õigusjärgluse korral tehakse lepingusse vastavad muudatused, kui pool seda nõuab.
   9. Käesoleva Lepingu sõlmimisega loetakse lõppenuks Poolte vahel 26.04.2017 sõlmitud Liiklusregistri andmetele juurdepääsu leping ja selle lisad.
10. **KONTAKTISIKUD**

Poolte kontaktisikud lepingu sisulisel täitmisel on:

**Valdaja: Kasutaja:**

Martin Tubalkain Tiit Hein

Telefon: (+372) 598 17 141 Telefon: (+372) 667 1829

E-post: [info@transpordiamet.ee](mailto:info@transpordiamet.ee) E-post: helpdesk@lkf.ee

1. **POOLTE REKVISIIDID**

**Valdaja: Kasutaja:**

Transpordiamet mittetulundusühing Eesti Liikluskindlustuse Fond

Reg.nr.: 70001490 Reg.nr.: 80206477

Valge 4/1, 11413 Tallinn Mustamäe tee 46, 10621

Telefon: (+372) 620 1200 Telefon: (+372) 667 1800

E-post: [info@transpordiamet.ee](mailto:info@transpordiamet.ee) E-post: lkf@lkf.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*/allkirjastatud digitaalselt/ /allkirjastatud digitaalselt/*

**Liiklusregistri andmetele juurdepääsu lepingu lisa 1**

**Andmete loetelu**

1. Kasutajale võimaldatakse juurdepääs järgmistele liiklusregistri andmetele:
   1. **Teenuse nimi: adrMta.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Kuupäev | 1 | Isikukood või äriregistri kood |
|  |  | 2 | Isiku nimi |
|  |  | 3 | Isiku tüüp |
|  |  | 4 | Isiku seos sõidukiga |
|  |  | 5 | Juhiloa number |
|  |  | 6 | Juhiloa kehtivuse alguse kuupäev |
|  |  | 7 | Juhiloa kehtivuse lõpu kuupäev |
|  |  | 8 | Registreerimismärk |
|  |  | 9 | Sõiduki kategooria |
|  |  | 10 | Järgmise ülevaatuse aeg |
|  |  | 11 | Kas on ADR sõiduk (jah/ei) |
|  |  | 12 | Kas on paaksõiduk (jah/ei) |
|  |  | 13 | Kas on lubatud ainete kategooria EXII (jah/ei) |
|  |  | 14 | Kas on lubatud ainete kategooria EXIII (jah/ei) |
|  |  | 15 | Kas on lubatud ainete kategooria FL (jah/ei) |
|  |  | 16 | Kas on lubatud ainete kategooria OX (jah/ei) |
|  |  | 17 | Kas on lubatud ainete kategooria AT (jah/ei) |

* 1. **Teenuse nimi: isikuAndmed.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Sõiduki identifikaator | 1 | Sõidukiga seotud isikud   * Perenimi * Eesnimi * Isiku identifikaator * Isikukood * Isiku tüüp * Päritoluriik * Aadressi indeks * Aadressi tänavaosa * Aadressi EHAK kood * Muulane (EI/JAH) * Isiku andmete muutmisaeg |

* 1. **Teenuse nimi: isikuteAndmed.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Kirjete arv | 1 | Sõidukiga seotud isik   * Perenimi * Eesnimi * Isiku identifikaator * Isikukood * Isiku tüüp * Päritoluriik * Aadressi indeks * Aadressi tänavaosa * Aadressi EHAK kood * Muulane (EI/JAH) * Isiku andmete muutmisaeg |
| 2 | Algkuupäev |  |  |

* 1. **Teenuse nimi: jlparing2.v2**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Juhiloa number | 1 | Isikuandmed   * Nimi * Eesnimi * Isikukood * Aadress * Sünniaeg * Sünnikoha riik * Haldusüksus |
| 2 | Juhi isikuandmed:   * Eesnimi * Perekonnanimi * Isikukood | 2 | Juhiloa andmed   * Juhiloa nr * Loatüüp * Kategooriad * Eritingimused * Väljaantud * Kätteantud * Kehtivuse lõpp * Staatus |

* 1. **Teenuse nimi: lkfKoputus.v1**

|  |  |  |  |
| --- | --- | --- | --- |
| **Nr.** | **Sisendid:** | **Nr** | **Väljundid:** |
| 1 | Ülevaatuskohustus (jah/ei) | 1 | Tagastatakse väärtus "OK" |
| 2 | Perioodi lõpukuupäev kujul: yyyy-mmddThh:mm:ss |  |  |

* 1. **Teenuse nimi: pol\_juhtoigus.v1**

|  |  |  |  |
| --- | --- | --- | --- |
| **Nr.** | **Sisendid:** | **Nr** | **Väljundid:** |
| 1 | Isikukood | 1 | Vastuse kood (0-ok; 1- ei leitud; 2-viga) |
| 2 | ID | 2 | ID |
|  |  | 3 | Isikukood |
|  |  | 4 | Eesnimi |
|  |  | 5 | Perekonnanimi |
|  |  | 6 | Sünniaeg |
|  |  | 7 | Kontakttelefoni number |
|  |  | 8 | Aadress |

* 1. **Teenuse nimi: pol\_soidukid2.v1**

|  |  |  |  |
| --- | --- | --- | --- |
| **Nr.** | **Sisendid:** | **Nr.** | **Väljundid** |
| 1 | Sõiduki andmed   * Registreerimismärk * VIN-kood * Registreerimistunnistuse nr * Mark * Mudel * Väljalaskeaasta * Värvus * Kere tüüp | 1 | sõiduki sisemine identifikaator |
| 2 | Isiku või ettevõtte andmed   * Pere- või ärinimi * Sünniaeg (dd.mm.yyyy) * Isiku- või äriregistri kood | 2 | eelnev sõiduki sisemine identifikaator (sama sõiduki varasemad andmed) |
| 3 | Kas kuvada kehtetud andmed (true/false), vaikimisi false | 3 | järgnev sõiduki sisemine identifikaator (sama sõiduki hilisemad andmed) |
| 4 | Maksimaalne kuvatavate sõidukite arv (max 500), 100 vaikimisi | 4 | Registreerimistunnistuse nr |
|  |  | 5 | Registreerimismärk |
|  |  | 6 | Esmane registreerimine (dd.mm.yyyy) |
|  |  | 7 | Registreerimine eestis (dd.mm.yyyy) |
|  |  | 8 | Sõidukiandmed   * VIN -kood * VIN -koodi asukoht * Sõiduki kategooria * Mark * Mudel * Väljalaskeaasta * Värvus * Kere tüüp * Tüübikood * Sõiduki tüüp * Variant * Versioon * Autorongi mass kg * CO2 kulu g/km * Heitmenorm * Mootori maht * Mootori võimsus KW * Mootori tüüp * Käigukast * Täismass kg * Registrimass kg * Tühimass * Istekohti koos juhiga * Seisukohti * Kandevõime kg * Pikkus mm * Laius mm * Kõrgus mm * Telgi kokku * Veotelgi * Uste arv * Juhitavaid telgi |
|  |  | 9 | Teljekoormused   * Telje number * Lubatud teljekoormus kg * Registritelje koormus kg |
|  |  | 10 | Haagise lubatud suurima mass piduritega kg |
|  |  | 11 | Haagise lubatud suurima mass piduriteta kg |
|  |  | 12 | Registreerimistunnistuse info   * Reg.tunnistuse väljastanud büroo * Reg.tunnistuse väljastamise kuupäev (dd.mm.yyyy) * Reg.tunnistus kehtiv kuni (dd.mm.yyyy) * Reg. tunnistuse märkused |
|  |  | 13 | Piirangu märge |
|  |  | 14 | Sõiduki seisund |
|  |  | 15 | Sõiduki seisundi kuupäev |
|  |  | 16 | Olek registris |
|  |  | 17 | Proov numbri sõidu alustamise kuupäev ja kell (dd.mm.yyyy hh:mm) |
|  |  | 18 | Proov numbri sõidu lõpetamise kuupäev ja kell (dd.mm.yyyy hh:mm) |
|  |  | 19 | Kas sõiduk on liiklusesse lubatud (true/false) |
|  |  | 20 | Ülevaatuse info   * Teostatud ülevaatuse liik * Ülevaatuse aeg (dd.mm.yyyy) * Järgmise ülevaatuse aeg (dd.mm.yyyy) * Ülevaatuse märge * Rikke nimetus * Rikke tase * Lisainfo rikke kohta * Ülevaatusel leitud rikete info |
|  |  | 21 | Isiku andmed   * Isiku või ettevõtte sisemine identifikaator * Seos * Eesnimi * Pere- või ärinimi * Isiku- või äriregistri kood * Sünniaeg (dd.mm.yyyy) * Sünnikoha riik * Kontakttelefoni number * Elu- või asukoht * Kas isikul on kehtiv juhtimisõigus (true/false) * Kas isikul on väikelaeva juhtimisõigus (true/false) * Piiratud juhtimisõiguse kategooria |
|  |  | 22 | Juhiloa info   * Juhiloa number * Juhiloa tüüp * Juhiloa staatus * Juhiloa staatuse registreerimise kuupäev (dd.mm.yyyy) * Kategooriad * Kehtivuse alguse kuupäev (dd.mm.yyyy) * Kätteandmise kuupäev (dd.mm.yyyy) * Kehtivuse lõpu kuupäev (dd.mm.yyyy) |
|  |  | 23 | Juhiloa lisaandmed   * Lisaandmed kood * Lisaandmed tekst * Kas juhiluba on kehtiv (true/false) |
|  |  | 24 | Juhendatava andmed   * Juhendatava isiku sisemine identifikaator) * Eesnimi * Nimi * Isikukood |
|  |  | 25 | Juhtimisõiguse info   * Olek * Oleku omistamise aeg (dd.mm.yyyy) * Juhtimisõiguse peatamise või äravõtmise algus (dd.mm.yyyy) * Juhtimisõiguse peatamise või äravõtmise lõpp (dd.mm.yyyy) * Juhtimisõiguse oleku muudatuse alus * Juhtimisõiguse oleku muudatuse märkused * Juhtimisõiguse kategooria * Kategooria esmase omistamise aeg (dd.mm.yyyy) |

* 1. **Teenuse nimi: soidukiAndmedV2.v2**

|  |  |  |  |
| --- | --- | --- | --- |
| **Nr.** | **Sisendid:** | **Nr** | **Väljundid:** |
| 1 | Registreerimistunnistuse number | 1 | Sõiduki sisemine identifikaator |
| 2 | Sõiduki sisemine ID | 2 | Sõiduki sisemine unikaalne identifikaator |
| 3 | Registreerimismärk | 3 | Registreerimismärk |
|  |  | 4 | Registreerimistunnistuse number |
|  |  | 5 | Sõiduki ID-kood |
|  |  | 6 | VIN-kood |
|  |  | 7 | Esmane registreerimise kuupäev |
|  |  | 8 | Registreerimistunnistuse väljastamise kuupäev |
|  |  | 9 | Registreerimistunnistus kehtiv kuni |
|  |  | 10 | Muutmise aeg |
|  |  | 11 | Üldine staatus |
|  |  | 12 | Sõidukiandmed   * Registrimass * Värv * Mark * Mudel * Keretüüp * Mootori võimsus * Istekohtade arv * Kategooria * Piirkiirus * Kütus * Tühimass * Kandevõime * Autorongi mass * Lubatud piduritega haagise mass * Lubatud piduriteta haagise mass * Lubatud koormus haakeseadmele * Pikkus * Haagise pikkus * Laius * Kõrgus * Telgi kokku * Juhttelgede arv * Veotelg * Mootori töömaht * Mootori pöörded * Käigukasti tüüp * Kiiruse piirang * L-kategooria erivõimsus * Heitmenorm * Seisumüra * CO2 * Kütusekulu * Uste arv * Istekohti juhi kõrval * Seisukohti * Märge ADR kohane * VIN-koodi asukoht * Veoskeem |
|  |  | 13 | Tüübikoodi ID |
|  |  | 14 | Staatus |
|  |  | 15 | Aadress |
|  |  | 16 | EHAK piirkonna ID |
|  |  | 17 | Eelmine registreerimismärk |
|  |  | 18 | Eelmine registreerimistunnistuse number |
|  |  | 19 | Eelmine riik |
|  |  | 20 | Registreerimismärk kehtiv kuni |
|  |  | 21 | Transiitmärgi omanik |
|  |  | 22 | Omaniku identifikaator |
|  |  | 23 | Rentniku identifikaator |
|  |  | 24 | Isikute identifikaatorid |
|  |  | 25 | Toimingu kood |
|  |  | 26 | Toimingu nimetus |
|  |  | 27 | Toimingu kuupäev |
|  |  | 28 | Proov kategooria |
|  |  | 29 | Kaasomanike identifikaatorid |
|  |  | 30 | Võõrandaja identifikaator |
|  |  | 31 | Ülevaatuse kohustus |
|  |  | 32 | Registreerimismärgi tüüp |
|  |  | 33 | Mitmevärviline |
|  |  | 34 | Eestis registreerimise kuupäev |

* 1. **Teenuse nimi: soidukiteAndmedV2.v2**

|  |  |  |  |
| --- | --- | --- | --- |
| **Nr.** | **Sisendid:** | **Nr** | **Väljundid:** |
| 1 | Kirjete arv | 1 | Sõiduki sisemine identifikaator |
| 2 | Algkuupäev | 2 | Sõiduki sisemine unikaalne identifikaator |
|  |  | 3 | Registreerimismärk |
|  |  | 4 | Registreerimistunnistuse number |
|  |  | 5 | Sõiduki ID-kood |
|  |  | 6 | VIN-kood |
|  |  | 7 | Esmane registreerimise kuupäev |
|  |  | 8 | Registreerimistunnistuse väljastamise kuupäev |
|  |  | 9 | Registreerimistunnistus kehtiv kuni |
|  |  | 10 | Muutmise aeg |
|  |  | 11 | Üldine staatus |
|  |  | 12 | Sõidukiandmed   * Registrimass * Värv * Mark * Mudel * Keretüüp * Mootori võimsus * Istekohtade arv * Kategooria * Piirkiirus * Kütus * Tühimass * Kandevõime * Autorongi mass * Lubatud piduritega haagise mass * Lubatud piduriteta haagise mass * Lubatud koormus haakeseadmele * Pikkus * Haagise pikkus * Laius * Kõrgus * Telgi kokku * Juhttelgede arv * Veotelg * Mootori töömaht * Mootori pöörded * Käigukasti tüüp * Kiiruse piirang * L-kategooria erivõimsus * Heitmenorm * Seisumüra * CO2 * Kütusekulu * Uste arv * Istekohti juhi kõrval * Seisukohti * Märge ADR kohane * VIN-koodi asukoht * Veoskeem |
|  |  | 13 | Tüübikoodi ID |
|  |  | 14 | Staatus |
|  |  | 15 | Aadress |
|  |  | 16 | EHAK piirkonna ID |
|  |  | 17 | Eelmine registreerimismärk |
|  |  | 18 | Eelmine registreerimistunnistuse number |
|  |  | 19 | Eelmine riik |
|  |  | 20 | Registreerimismärk kehtiv kuni |
|  |  | 21 | Transiitmärgi omanik |
|  |  | 22 | Omaniku identifikaator |
|  |  | 23 | Rentniku identifikaator |
|  |  | 24 | Isikute identifikaatorid |
|  |  | 25 | Toimingu kood |
|  |  | 26 | Toimingu nimetus |
|  |  | 27 | Toimingu kuupäev |
|  |  | 28 | Proov kategooria |
|  |  | 29 | Kaasomanike identifikaatorid |
|  |  | 30 | Võõrandaja identifikaator |
|  |  | 31 | Ülevaatuse kohustus |
|  |  | 32 | Registreerimismärgi tüüp |
|  |  | 33 | Mitmevärviline |
|  |  | 34 | Eestis registreerimise kuupäev |

* 1. **Teenuse nimi: yvkehtivus.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Registreerimismärk | 1 | Vastuse kood (0-ok; 1- ei leitud; 2-viga) |
| 2 | VIN-kood | 2 | Ülevaatuse aeg |
|  |  | 3 | Järgmise ülevaatuse aeg |
|  |  | 4 | Registreerimismärk |
|  |  | 5 | Mark |
|  |  | 6 | VIN-kood |
|  |  | 7 | Märge ülevaatuse kohta |

**Liiklusregistri andmetele juurdepääsu lepingu lisa 2**

**Isikuandmete töötlemine**

1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab IKÜM-is ja IKS-is sätestatud nõuetele (edaspidi koos **isikuandmete õigusaktid**).
2. Kasutajal on keelatud kaasata teist kasutajat ilma valdaja eelneva konkreetse või üldise kirjaliku loata.
3. Lepingu alusel töödeldakse järgmisi isikuandmeid:
   1. Isikuandmed

* Eesnimi
* Perekonnanimi
* Isikukood
* Sünniaeg (dd.mm.yyyy)
* Kontakttelefoni number
  1. sõiduki füüsilisest isikust omaniku
* Isikukood
* Eesnimi
* Perekonnanimi
* Aadress
  1. Juhendatava andmed
* Eesnimi
* Nimi
* Isikukood

1. Lepingu alusel üle antud isikuandmeid töödeldakse järgmisel eesmärgil:
2. kasutaja põhikirjas sätestatud ülesannete ja seaduses sätestatud avalike ülesannete täitmiseks;
3. mootorsõiduki kindlustusteenuse osutamiseks kasutaja liikmetele liiklusregistri andmetele juurdepääsu tagamiseks.
4. Lepingu alusel töödeldakse isikuandmeid nii automatiseeritult kui käsitsi.
5. Lepingu alusel annab valdaja kasutajale andmed üle. Andmete vastuvõtmisest alates on kasutaja liikluskindlustuse seaduse §75 lg1 alusel valdaja poolt liikluskindlustuse registrisse esitatud andmete iseseisev vastutav töötleja. Mootorsõidukite kindlustusteenuse osutamiseks kasutaja liikmele vahendatud andmete vastutavaks töötlejaks on nende vastuvõtmisest alates kindlustusandja.
6. Kasutaja on lisaks isikuandmete õigusaktides sätestatule kohustatud:
   1. töötlema isikuandmeid vajaliku hoolsusega ja ainult ulatuses, mis on lepingus kokku lepitud;
   2. töötlema isikuandmeid nende vastuvõtmisel ja liikmele vahendamisel kooskõlas poolte antud juhistega;
   3. hoidma lepingu täitmisel teatavaks saanud isikuandmeid konfidentsiaalsena, kui andmetele juurdepääsuõigus ei tulene seadusest või muust õigusaktist;
   4. täitma andmeturbe seaduslikke nõudeid ja rakendama andmete kaitseks piisavaid ning kaasaegseid kaitsemeetmeid;
   5. aitama valdajal täita kohustusi seoses andmesubjektide esitatud taotlustega, mis puudutavad kasutaja poolt andmete töötlemist.